de de en en en en en en ml ml ml ml ml ml en ml ml ml ml en en en en en ml en en ml ml ml ml en en ml ml ml ml ml ml ml ml ml ml ml ml ml ml ml ml en en en en en en en en en en en en en en cs cs da en en cs en cs da da cs en en cs cs da en en en
Malayalam Internet News, news india, daily newspaper, asian news, latest Indian newskerala,anweshanam,malayalam,malayalam news ,malayalamvartha,news from
Anweshanam - The Premier Internet Newspaper in Malayalam
നിര്‍മ്മാണ മേഖലയുടെ പങ്ക്‌ 25 ശതമാനത്തിന്‌ മുകളിലാക്കും
ന്യൂഡല്‍ഹി: ദേശീയ നിര്‍മ്മാണ, ഉല്‍പ്പാദന നയമനുസരിച്ച്‌ ഈ മേഖലയുടെ പങ്ക്‌ 25 ശതമാനത്തിലധികമായി ഉയര്‍ത്താനാണ്‌ ലക്ഷ്യമിടുന്നതെന്ന്‌ കേന്ദ്ര വാണിജ്യമന്ത്രി ശ്രീ. ആനന്ദ്‌ ശര്‍മ്മ പറഞ്ഞു.
തന്നെ സന്ദര്‍ശിച്ച യൂണിസോ ഡയറക്‌ടര്‍ ജനറല്‍
കാന്‍ഡെ കെ യൂക്കെല്ലയുമായി സംസാരിക്കുകയായിരുന്നു കേന്ദ്രമന്ത്രി.
യൂണിസോയുടെ പരിപാടികളുമായി വര്‍ദ്ധിച്ച തോതില്‍ സഹകരിക്കാന്‍ ഇന്‍ഡ്യയ്‌ക്ക്‌ താല്‍പ്പര്യമുണ്ടെന്ന്‌ ശ്രീ. ആനന്ദ്‌ ശര്‍മ്മ പറഞ്ഞു.
നിര്‍മ്മാണ രംഗം, ക്ലസ്റ്റര്‍ സമീപനം, അടിസ്ഥാന സൗകര്യങ്ങളുടെ വികസനം എന്നീ മേഖലകളാണ്‌ വ്യവസായ വളര്‍ച്ചയ്‌ക്ക്‌ ഇന്‍ഡ്യ നിര്‍ണ്ണയിച്ചിട്ടുളള മേഖലകളെന്ന്‌  ശ്രീ. ആനന്ദ്‌ ശര്‍മ്മ പറഞ്ഞു.
Posted by Anweshanam Anweshan at 3:12 AM No comments:
10 ദിവസത്തേക്ക്‌ സസ്‌പെന്‍ഡ്‌ ചെയ്‌തു
ചെന്നൈ: തമിഴ്‌നാട്‌ പ്രതിപക്ഷ നേതാവ്‌ വിജയകാന്തിനെ 10 ദിവസത്തേക്ക്‌ നിയമസഭയില്‍ നിന്ന്‌ സസ്‌പെന്‍ഡ്‌ ചെയ്‌തു.
ഇന്നലെ സഭയില്‍ മുഖ്യമന്ത്രി ജയലളിതയുമായുണ്‌ടായ വാക്‌പോരാണ്‌ നടപടിക്ക്‌ കാരണം. പ്രശ്‌നം നിയമസഭയുടെ പ്രിവിലേജസ്‌ കമ്മറ്റിയുടെ പരിഗണനയ്‌ക്ക്‌ സ്‌പീക്കര്‍ ഇന്നലെ തന്നെ വിട്ടിരുന്നു. കമ്മറ്റിയാണ്‌ സസ്‌പെന്‍ഷന്‌ ശിപാര്‍ശ ചെയ്‌തത്‌.
കമ്മറ്റി റിപ്പോര്‍ട്ട്‌ സഭയുടെ മേശപ്പുറത്ത്‌ വച്ചതോടെ ധനമന്ത്രിയും എഐഎഡിഎംകെ നിയമസഭാകക്ഷി നേതാവുമായ ഒ. പനീര്‍ശെല്‍വം ഇത്‌ സംബന്ധിച്ച പ്രമേയം അവതരിപ്പിക്കുകയായിരുന്നു. വിജയകാന്തിന്റെ ഡിഎംഡികെ അംഗങ്ങള്‍ പ്രമേയത്തിന്‍മേല്‍ ചര്‍ച്ച നടത്തണമെന്ന്‌ ആവശ്യപ്പെട്ടെങ്കിലും ഇത്‌ അനുവദിച്ചില്ല.
Posted by Anweshanam Anweshan at 3:06 AM No comments:
Posted by Anweshanam Anweshan at 3:05 AM No comments:
Posted by Anweshanam Anweshan at 3:05 AM No comments:
ന്യൂഡല്‍ഹി: മുന്‍ ടെലികോം മന്ത്രി എ.രാജ അനുവദിച്ച  2ജി ലൈസന്‍സ് സുപ്രീം കോടതി റദ്ദാക്കി. 11കമ്പനികള്‍ക്കായി ജനുവരി 2008ന് ശേഷം നല്‍കിയ  122 ലൈസന്‍സുകളാണ് റദ്ദാക്കിയത്. ആഭ്യന്തരമന്ത്രി പി.ചിദംബരത്തിനെതിരെ അന്വേഷണം വേണമെന്ന ആവശ്യത്തില്‍ വിചാരണ കോടതിയ്ക്ക് തീരുമാനം എടുക്കാമെന്ന് കോടതി വ്യക്തമാക്കി. ഈ വിഷയത്തില്‍ വിചാരണ കോടതി രണ്ടാഴ്ചയ്ക്കകം തീരുമാനം എടുക്കണം .ചിദംബരത്തിനെതിരെ വിചാരണ കോടതിയിലെ കേസ് നിര്‍ണായക ഘട്ടത്തിലത്തെി നില്‍ക്കുന്ന സാഹചര്യമായതിനാലാണ് അതില്‍ ഇടപെടാത്തതെന്ന് കോടതി വ്യക്തമാക്കി.  ജസ്റ്റിസുമാരായ ജി.എസ്. സിങ്വി, എ.കെ. ഗാംഗുലി എന്നിവരടങ്ങുന്ന ബെഞ്ചാണ് വിധി പ്രസ്താവിച്ചത്. പി. ചിദംബരത്തിനെതിരെ അന്വേഷണം വേണമെന്ന് ആവശ്യപ്പെട്ട് ജനതാ പാര്‍ട്ടി നേതാവ് സുബ്രഹ്മണ്യന്‍ സ്വാമിയാണ് സുപ്രീം കോടതിയെ സമീപിച്ചത്.
നിയമ വിരുദ്ധമായാണ് ടു ജി ലൈസന്‍സുകള്‍ അനുവദിച്ചതെന്ന് കോടതി നിരീക്ഷിച്ചു. ടെലികോം ലൈസന്‍സുകള്‍ അനുവദിക്കുന്നതിന് പുതിയ മാനദണ്ഡങ്ങള്‍ നിര്‍ദ്ദേശിക്കാന്‍ ടെലികോം റെഗുലേറ്ററി അതോറിറ്റിയോട് കോടതി നിര്‍ദ്ദേശിച്ചു. നാലു മാസത്തിനകം ടു ജി ലൈസന്‍സുകള്‍ ലേലം ചെയ്യണം. യൂണിനോര്‍, ലൂപ് ടെലികോം, സിസ്റ്റമ ശ്യാം, എത്തിസലാത്ത് ഡി.ബി, എസ് ടെല്‍, വീഡിയോകോണ്‍, ടാറ്റ, ഐഡിയ തുടങ്ങിയ കമ്പനികള്‍ക്ക് അനുവദിച്ച ലൈസന്‍സുകളാണ് റദ്ദാക്കിയത്. 2 ജി ലൈസന്‍സ് ലഭിച്ചശേഷം ഓഹരികള്‍ വിറ്റഴിച്ച മൂന്ന് ടെലികോം കമ്പനികളില്‍നിന്നും അഞ്ചു കോടി രൂപവീതം പിഴ ഈടാക്കാനും സുപ്രീം കോടതി ഉത്തരവിട്ടു.
സുപ്രീം കോടതി വിധിയില്‍ സന്തുഷ്ടനാണെന്ന് സുബ്രഹ്മണ്യന്‍ സ്വാമി കോടതിയ്ക്ക് പുറത്ത് മാധ്യമ പ്രവര്‍ത്തകരോട് പറഞ്ഞു. വലിയ അഴിമതിയാണ് സ്‌പെക്ട്രം ഇടപാടില്‍ നടന്നത്. കേന്ദ്ര സര്‍ക്കാരിന് വലിയ പാളിച്ചയാണ് ഈ വിഷയത്തില്‍ സംഭവിച്ചതെന്ന് അദ്ദേഹം കൂട്ടിച്ചേര്‍ത്തു. സുപ്രീം കോടതിവിധി അഴിമതിക്കാര്‍ക്കുള്ള ശക്തമായ മുന്നറിയിപ്പാണെന്ന് ഹര്‍ജി നല്‍കിയ അഭിഭാഷകന്‍ പ്രശാന്ത് ഭൂഷണ്‍ പറഞ്ഞു.
Posted by Anweshanam Anweshan at 3:04 AM No comments:
Wednesday, February 3, 2010
ഇതൊരഭ്യര്‍ത്ഥനയാണ്‌, ഇതൊരപേക്ഷയാണ്‌, ഈ അഭ്യര്‍ത്ഥന ഞാന്‍ സമര്‍പ്പിക്കുന്നത്‌ ശ്രീമാന്‍ ഭുവനചന്ദ്രനാണ്‌. ഭുവനചന്ദ്രന്‍ കേരളത്തിലെ `ശിവ്‌സേന' തലവനാണ്‌. അഭ്യര്‍ത്ഥന എന്തെന്നാല്‍,
അദ്ദേഹം, കേരളത്തിലെ `ശിവ്‌സേന'യെ പിരിച്ചു വിടണം. ഇതിനോടൊപ്പം ഒരപേക്ഷ കൂടി സമര്‍പ്പിച്ചുകൊള്ളുന്നു. `ശിവ്‌സേന'യുടെ സ്ഥാനത്ത്‌ പഴശ്ശിരാജ.യുടെ പേരിലോ, വേലുത്തമ്പി ദളവയുടെ പേരിലോ ഒരു സേനയ്‌ക്ക്‌ രൂപം നല്‍കി സകലമാന `ശിവ്‌' സൈനികരെയും അതിലേക്ക്‌ മാറ്റുക. എന്നിട്ട്‌ ഇന്നത്തെപ്പോലെ പ്രവര്‍ത്തിക്കുക. അങ്ങനെ പ്രവര്‍ത്തിക്കുമ്പോള്‍, പഴശ്ശിയുടെ പേരിലോ, വേലുത്തമ്പിയുടെ പേരിലോ നമുക്ക്‌ അഭിമാനം കൊള്ളാമല്ലോ. ആരും ശ്രീമാന്‍ ഭുവനേന്ദ്രനെ കുറ്റം പറയുകിയല്ല. മറിച്ച്‌ അഭിനന്ദിക്കുക മാത്രമേ ചെയ്യുകയുള്ളു. എന്റെ അപേക്ഷ ശ്രീ. ഭുവനചന്ദ്രന്‍ ശ്രവണമാത്രയില്‍ തന്നെ പുച്ഛിച്ചു തള്ളരുത്‌. ഗഹനീയമായി ആലോചിക്കണം. നീണ്ട ആലോചനയ്‌ക്കുശേഷം മാത്രമെ ഒരു തീരുമാനത്തിലെത്താവൂ. ഇങ്ങനെ തന്നെ മുന്നോട്ടുപോയാല്‍ കേരളത്തില്‍ `ശിവ്‌സേന'യുടെ ബ്രഞ്ച്‌ തുടങ്ങിയവരാരോ, അവരെ ചരിത്രം ചവറ്റുകൊട്ടയില്‍ തന്നെ നിക്ഷേപിക്കും.
ശിവ്‌സേനയുടെ ആവിര്‍ഭാവം താങ്കള്‍ക്കറിയാം. കേരളത്തിലല്ലാതെ മറ്റേതെങ്കിലും സംസ്ഥാനങ്ങളില്‍ `ശിവ്‌സേന'യ്‌ക്ക്‌ ശാഖകളുണ്ടോ? ബീഹാര്‍, ബംഗാള്‍, യു.പി, ആസാം, കര്‍ണ്ണാടകം, തമിഴ്‌നാട്‌, എവിടെയെങ്കിലുമുണ്ടോ? കേരളത്തില്‍ എങ്ങനെ ഒരു ഘടകം ഉണ്ടായി? അതിന്റെ കാരണം?
ഇതെഴുതുന്നയാള്‍ ശിവ്‌സേനയുടെ ഒരു വിക്‌റ്റിം ആയിരുന്നു. ഞാന്‍ 1966 ജൂണ്‍ 6-ാം തീയതി ബോംബെയിലെത്തി. അഗ്രിപാഡയില്‍ താമസിച്ചു.വ്‌അറ്‌ളിയില്‍ താമസിച്ചു. മാട്ടുംഗയില്‍, സയണ്‍ കോളിവാഡയില്‍, ബെസ്സയിന്‍നാക്കയില്‍, അങ്ങിനെ ബോംബെയുടെ പല ഭാഗങ്ങളിലും താമസിച്ചു. 1998 ഏപ്രില്‍ മാസം ഒന്നാം തീയതി തിരുവനന്തപുരത്ത്‌ മടങ്ങിയെത്തി. ഈ കാലയളവ്‌ എനിക്ക്‌ ഏറ്റവും പ്രധാനപ്പെട്ട ഒരിടവേളയായിരുന്നു. എല്ലാറ്റിലും പ്രധാനമായ കാര്യം പറയാനാണ്‌ ഇനിയെന്റെ ശ്രമം. അത്‌ ശ്രീ ഭുവനചന്ദ്രന്‍ ശ്രദ്ധിച്ച്‌ മനസ്സിലാക്കണം. ഈ കാലയളവില്‍ എന്റെ മനസ്സിനെ വേദനിപ്പിച്ച സംഭവങ്ങള്‍ ഏറെയുണ്ടായി. കൂടുതലും ഞാന്‍ `മാട്ടുംഗ'യില്‍ താമസിക്കുമ്പോഴാണ്‌.കടവി ഇരിങ്ങാലക്കുട, ശ്രീഖരമേനോന്‍ തൃശ്ശൂര്‍, പിള്ള തിരുവല്ല തുടങ്ങിയവരുമായി ഒരിക്കല്‍ ഞാന്‍ ദാദറ'ലൂടെ നടന്നുപോവുകയായിരുന്നു. ഞങ്ങള്‍ മുണ്ട്‌ ആയിരുന്നു ധരിച്ചിരുന്നത്‌. ഞായറാഴ്‌ചയും ആയിരുന്നു. പരിസരം മറന്നുള്ള ഒരു യാത്രയായിരുന്നു അത്‌. ഭയാശങ്ക കൂടാതെ മലയാളത്തില്‍ അല്‌പം ഉച്ചത്തിലായിരിക്കും സംസാരിച്ചു കൊണ്ടായിരുന്നു നടത്തം. പെട്ടെന്ന്‌ കുറെ മറാഠീ ചെറുപ്പക്കാര്‍ ഞങ്ങളുടെ മുന്നില്‍ ചാടി വീണു. ഞങ്ങള്‍ ഭയന്നുപോയി. അതിന്‌ വേറെയും കാരണങ്ങള്‍ ഉണ്ടായിരുന്നു. അതൊന്നും ഇവിടെ വിവരിക്കാന്‍ കഴിയില്ല അവര്‍ ഞങ്ങള്‍ സംസാരിച്ച മലയാളത്തെ അധിക്ഷേപിച്ചു. ഞങ്ങള്‍ ഉടുത്തിരുന്ന മുണ്ടിന്റെ പേരില്‍ `വൃത്തികെട്ട' പരാമര്‍ശങ്ങള്‍ നടത്തി. ഞങ്ങളാരും മറുത്തൊന്നും പറഞ്ഞില്ല. ഒടുവില്‍ തലതാഴ്‌ത്തി നടന്നുപോയി.
ഇത്‌ പലസംഭവങ്ങളില്‍ ഒന്നുമാത്രം. പിന്നീടങ്ങോട്ടുള്ള ജീവിതം ദുസ്സഹമായിരുന്നു. എനിക്ക്‌ നാട്ടില്‍ തിരിച്ചെത്തിയാല്‍ മതിയെന്നായി. നാട്ടിലുണ്ടായിരുന്ന `Head Master' ജോലി രാജി വച്ചത്‌ വലിയ വിഡ്‌ഢിത്തമായിപ്പോയി എന്ന്‌ ചിന്തിച്ച ഒരേ ഒരു സന്ദര്‍ഭം.
ഈ കാലയളവില്‍ അന്നത്തെ ബോംബെ മേയറായിരുന്ന ശ്രീ. മാധവനുമായി എനിക്ക്‌ അടുത്ത ബന്ധമുണ്ടായിരുന്നു. മലയാളി സമാജങ്ങളുമായും എനിക്ക്‌ അടുത്ത ബന്ധം ഉണ്ടായിരുന്നു. കാലടി ഗോപിയുടെ പ്രസിദ്ധ നാടകമായ `തിളയ്‌ക്കുന്ന കടല്‍' അവതരിപ്പിച്ചത്‌ ഞാന്‍ നായകനടനായും, അതില്‍ എന്റെ ഗാനങ്ങള്‍ ഉള്‍പ്പെടുത്തിയുമായിരുന്നു. ഇക്കാലത്ത്‌ ബോംബെയില്‍ ശിവ്‌സേന രൂപം കൊള്ളുകയായിരുന്നു. എന്റെ മനസ്സും ഒരു തിളയ്‌ക്കുന്ന കടലായി കൊണ്ടിരുന്ന കാലഘട്ടം. ഈ സന്ദര്‍ഭത്തില്‍ ദാദറില്‍ നടന്ന ഒരു സംഭവം കൂടി പറയാം.
ഒരു കൂട്ടം മറാഠീ ചെറുപ്പക്കാര്‍ ദാദറിലെ ഒരു `ഉടുപ്പി ഹോട്ടലി'ല്‍ കയറി സ്ഥിരമായി കാശുകൊടുക്കാതെ ആഹാരം കഴിയ്‌ക്കുകയും ധിക്കാരത്തോടെ ഇറങ്ങിപ്പോവുകയും ചെയ്യുമായിരുന്നു. പ്രസ്‌തുത ദിവസം ഈ പ്രക്രിയ ആവര്‍ത്തിച്ചു. അന്ന്‌ ഹോട്ടല്‍ ഉടമ തിളച്ച എണ്ണ അവരുടെ മേല്‍ വര്‍ഷിച്ചു. ആ സംഭവം ഒരു പ്രളയം പോലെ ബോംബെയെ ഗ്രസിച്ചു. ഞങ്ങളെല്ലാം ഭയന്നു വിറച്ചുപോയി. ഈ സംഭവത്തിനുശേഷം ബോംബെയില്‍ സംഘട്ടനം കടന്നാക്രമണം അതാണു ശരി ഒരു തുടര്‍ക്കഥയായി. ഈ കാലയളവില്‍ ശിവ്‌സേന നിയതവും, വ്യക്തമായ ഭാവിയെപ്പറ്റി സ്വപ്‌നങ്ങള്‍ നെയ്‌തു. അവര്‍ എല്ലാ ഫാക്‌ടറികളിലും അതിക്രമിച്ചു കയറി മറാഠികളല്ലാത്തവരുടെ കണക്കെടുത്തു. മറാഠികളെ നിയമിക്കാന്‍ ഭീഷണി മുഴക്കി. പിന്നീടുള്ള കാലഘട്ടം വിവരണാതീതമായിരുന്നു. ബോംബെയിലെ മുതല്‍ മുടക്കുമുഴുവനായും മാര്‍വാഡികളുടേതായിരുന്നു. അവരുടെ പല മില്ലുകളും ബറോഡയ്‌ക്കും സൂററ്റിലേക്കും മാറ്റിക്കൊണ്ടുപോയി. ഓഫീസില്‍ മിക്കവാറും `സൗത്തിന്‍ഡ്യന്‍ ആധിരത്യ'മായിരുന്നു. അതും അവര്‍ തകര്‍ത്തു. അന്ന്‌ ബോംബെയില്‍ പതിനായിരത്തോളം ഉടുപ്പിഹോട്ടലുകള്‍ (കന്നടക്കാര്‍) ഉണ്ടായിരുന്നു. മലയാളിക്കും, സിക്കുകാര്‍ക്കും ഉണ്ടായിരുന്നു ഹോട്ടലുകള്‍. എന്നാല്‍ ഒരൊറ്റ ഹോട്ടല്‍ പോലും മറാഠികളുടെതായി ഞാന്‍ കണ്ടിട്ടില്ല. ഒരു സ്ഥാപനവും അവരുടെതായി ഇന്നുമെനിക്കറിയില്ല. പിന്നീട്‌ `പിടിച്ചുപറി'യുടെയും, പിടിച്ചടക്കലുകളുടെയും ഒരു ഇരുണ്ട കാലഘട്ടം ബോംബം നേരിട്ടു. അതിന്നും തുടരുന്നു.
ബല്‍ഗാം: ഏവര്‍ക്കുമറിയാം ഇത്‌ മഹാരാഷ്‌ട്രയുടെയും കര്‍ണ്ണാടകയുടെയും അതിര്‍ത്തി പ്രദേശമാണെന്ന്‌. ബല്‍ഗാമിനെപ്പറ്റി ഒരു തര്‍ക്കം ഈ രണ്ടുസംസ്ഥാനങ്ങളുമായി നിന്നിരുന്നു. ആ പ്രശ്‌നത്തെ ചൊല്ലിയുള്ള തര്‍ക്കം മലയാളിക്കും തമിഴനും ഒന്നും പ്രശ്‌നമല്ലായിരുന്നു. എന്നാല്‍ പ്രാദേശികപ്രശ്‌നം പല കൈവഴികളിലൂടെ ഒഴുകി ഒരു കടലായി മാറി. അതിന്നുവേണ്ടി `ബാല്‍താക്കറെ' പല പുതിയ പ്രതീക്ഷകളും ചെറുപ്പകാര്‍ക്ക്‌ നല്‍കി. അതു ഫലം കണ്ടുതുടങ്ങിയപ്പോള്‍ `ബാല്‍താക്കറെ' യുടെ ഇമേജ്‌ മാറിക്കൊണ്ടിരുന്നു; അഥവാ മാറ്റിക്കൊണ്ടിരുന്നു.
ബാല്‍താക്കറെ: സ്വാതന്ത്ര്യത്തിനുമുമ്പ്‌ ഇംഗ്ലീഷുകാരന്റെയും അതിനുശേഷം മലയാളിയുടെയും വകയായിരുന്നു `പ്രീ പ്രസ്സ്‌ ജേര്‍ണല്‍' എന്ന പത്രം. ആ പത്രത്തിലെ കാര്‍ട്ടൂണിസ്‌റ്റായിരുന്നു`ബാല്‍താക്കറെന്നു. ഞാന്‍ ബോംബെയിലെത്തുമ്പോള്‍ (1966) ബാല്‍താക്കറെ `മാര്‍മിക്‌' എന്ന കാര്‍ട്ടൂണ്‍ മാസികയുടെ പത്രാധിപരായതും ഉടമസ്ഥനും ആയിരുന്നു എന്നാണ്‌ എന്റെ ഓര്‍മ്മ. എന്തായാലും അന്ന്‌ ഇദ്ദേഹത്തിന്‌ പരിവേഷങ്ങളൊന്നുമുണ്ടായിരുന്നില്ല. ആ `ബാല്‍താക്കറെ' `തിണ്ണമിടുക്കി'ലൂടെ വളര്‍ന്നാണ്‌ ഇന്നത്തെ `സന്ന്യാസിവര്യ'നായി വിരാജിക്കുന്നത്‌. ശിവസൈനികരെ വേണമെങ്കില്‍ ഒരു ഗുണ്ടാപ്പടായായി നമുക്ക്‌ വിശേഷിപ്പിക്കാം. ആ സംഘടനയുടെ നേര്‍ക്കുള്ള എന്റെ `വേദന നിറഞ്ഞ മനോഭാവം' ഒരിക്കലും മാറാന്‍ പോകുന്നില്ല. `ജീവനു വേണ്ടി ഉറക്കമിളച്ച്‌ കാത്തിരുന്ന രാവുകള്‍' എന്റെ ജീവിതത്തിലെ കറുത്ത കാലഘട്ടത്തെയാണ്‌ ഓര്‍മ്മപ്പെടുത്തുന്നത്‌. 1966ല്‍ 1967ല്‍ ബോംബെയുടെ മേയര്‍ മലയാളിയായ ശ്രീ. മാധവന്‍. ഈ കാലഘട്ടത്തില്‍ മഹാരാഷ്‌ട്രയുടെ ഗവര്‍ണ്ണര്‍. ചെറിയാന്‍ ബോംബെയുടെ ഷെറീഫ്‌ മി. നായര്‍ (പേര്‌ ഓര്‍ക്കുന്നില്ല) ഇതെല്ലാം `ബാല്‍താക്കറെ' യ്‌ക്ക്‌ കലികയറിയ വസ്‌തുതകളായിരുന്നു. മലയാളികളെല്ലാം കമ്മ്യൂണിസ്റ്റുകാരാണെന്ന തെറ്റിധാരണയും അക്കാലത്ത്‌ സജീവമായിരുന്നു.
ഛത്രപതി `ശിവ്‌ജി' മഹാരാജ്‌ ശിവ്‌ജിയെക്കുറിച്ച്‌ എനിക്കുള്ള അഭിപ്രായം `ബാല്‍താക്കറെ' യെപ്പറ്റിയുള്ളതിന്‌ വിപരീതമാണ്‌. ഭാരതം മുഴുവന്‍ ആദരിക്കുന്ന ആ മഹാന്‍ `ശിവ്‌സേന' ആൃമിറ' ആയപ്പോള്‍ തീര്‍ത്തും ഒറ്റപ്പെട്ടുപോയി. പലരും `ശിവ്‌സേന' ഭഗവാന്‍ ശിവന്റെ പേരിലുള്ളതാണെന്നും തെറ്റിദ്ധരിക്കുന്നുണ്ട്‌. അല്ല അത്‌ ഒരു മറാഠി രാജാവിന്റെ (ശിവ്‌ജി) പേരിലുള്ളതാണ്‌. അതുകൊണ്ടാണ്‌, പ്രദേശികം കുത്തിനിറയ്‌ക്കാന്‍ വേണ്ടിമാത്രം ഈ പേര്‌ ഉപയോഗിച്ചത്‌.
`ശിവ്‌സേന' സൗത്തിന്ത്യന്‍ ജനതയ്‌ക്ക്‌ ആകമാനം ഭീഷണിയും, വേദനയുടെതുമായി മാറിയപ്പോള്‍ ഞാന്‍ ബോംബെയില്‍ വച്ച്‌ അവര്‍ക്കെതിരായല്ല, അവരുടെ ചെയ്‌തികള്‍ക്ക്‌ എതിരായി രൂപം നല്‍കിയ ഒരു സംഘടന 'Red Rose' എന്നത്‌ വിപ്ലവത്തെ അല്ല, പണ്‌ഡിറ്റ്‌ ജവഹര്‍ലാല്‍ നെഹ്‌റുവിന്റെ കോട്ടില്‍ ധരിക്കാറുണ്ടായിരുന്ന ചെമന്ന റോസാപ്പൂവിനെയാണ്‌ - അതായത്‌- `ചെമന്ന സമാധാന'ത്തെ സൂചിപ്പിക്കുന്നത്‌. നെഹ്‌റുവിന്റെ മരണം കഴിഞ്ഞുള്ള കാലഘട്ടമായതിനാല്‍ അദ്ദേഹം ഇന്ത്യയുടെ ഒരു രക്ഷകനായിരുന്നു എന്ന വിശ്വാസം വിട്ടുമാറാത്ത കാലഘട്ടമായിരുന്നതിനാല്‍ ആ ചെമന്ന റോസാപ്പൂവിനെ ഞാന്‍ അടയാളമാക്കി; ആശ്രയമാക്കി.അങ്ങിനെയാണ്‌ ഞാന്‍ റെഡ്‌ റോസ്‌ വോളന്റിയേഴ്‌സ്‌ എന്ന സംഘടനയ്‌ക്ക്‌ രൂപം നല്‍കിയത്‌. ഇതിന്റെ വിശദവിവരങ്ങള്‍, ലക്ഷ്യങ്ങള്‍ അടങ്ങിയവയൊക്കെ ഒരു മലയാളിയുടെ മി. കേശവന്‍ പ്രസ്സിലാണ്‌ അച്ചടിച്ചത്‌. ഞാന്‍ ബോംബെയുടെ മുക്കിനും മൂലയിലും ഈ സംഘടനയുടെ ഉദ്ദേശ്യലക്ഷ്യങ്ങളുമായി സഞ്ചരിച്ചു. ഒത്തിരി ഹോട്ടലുടമകളെ സന്ദര്‍ശിച്ചു. അവരെല്ലാം എല്ലാതരത്തിലുമുള്ള സഹായസഹകരണങ്ങള്‍ വാഗ്‌ദാനം നല്‍കി; സാമ്പത്തിക സഹായം ഉള്‍പ്പെടെ. ഞാന്‍ ആരില്‍ നിന്നും ഒരു പൈസ പോലും കൈപ്പറ്റിയിട്ടില്ല. അതിനുകാരണം പ്രവര്‍ത്തനത്തിനാവശ്യമുള്ള ധനം തന്നു സഹായിക്കും. രംഗത്തുവരികയോ പങ്കാളിത്തം വ്യക്തമാക്കുകയോ ചെയ്യുകയില്ല. അങ്ങിനെയാണ്‌ ഞാന്‍ ഒരു കാര്യം മനസ്സിലാക്കിയത്‌. തുടര്‍ന്ന്‌ ഞാന്‍ ബോംബെയില്‍ നിന്നാല്‍ ജീവന്‌ അപകടം സംഭവിക്കുമെന്ന സത്യം. തുടര്‍ന്നുള്ള ദിവസങ്ങള്‍ നിര്‍ണ്ണായകങ്ങളായിരുന്നു.
ഞാന്‍ താമസിച്ചതിനുടത്ത സ്ഥലത്ത്‌ വെടിവെയ്‌പുണ്ടായി. 50 പേരോളം വെടിവെയ്‌പില്‍ മരിച്ചു. ധാരാവിയിലാണ്‌ സംഭവം. കൂടുതലും തമിഴരായിരുന്നു. ഇത്‌ 1968 മാര്‍ച്ച്‌ 20-നും 28നും ഇടയിലായിരുന്നു. ആ ദിവസങ്ങളില്‍ ഞങ്ങള്‍ രാത്രി ഉറങ്ങുമായിരുന്നല്ല്‌. മറാഠികളുടെ കൊലവിളി കാതുകളില്‍ അലച്ചുകൊണ്ടിരുന്ന സന്ദര്‍ഭങ്ങള്‍. മലയാളികള്‍ ഉള്‍പ്പെടുന്നവരെ ലക്ഷ്യം വച്ച്‌ ശിവ്‌സൈനികര്‍ ശക്തമായി കരുക്കള്‍ നീക്കിയ സന്ദര്‍ഭങ്ങള്‍. ശിവ്‌സേനയുടെ അടിസ്ഥാനം ഉറപ്പിച്ച കാലയളവ്‌. ബാല്‍താക്കറെയ്‌ക്ക്‌ ഒരു നേതാവിന്റെ പരിവേഷങ്ങള്‍ ലഭ്യമായ മുഹൂര്‍ത്തം.
ശ്രീമാന്‍ മാധവനുമായി ധാരണയിലെത്തിയിട്ട്‌ ഞാന്‍ കേരളത്തിലേക്ക്‌ പോന്നു. 29.3.8ല്‍ ഞാന്‍ തിരുവനന്തപുരത്തേക്ക്‌ യാത്രതിരിച്ചു.ആത്യന്തികമായും, മലയാളിയുള്‍പ്പെടുന്ന തെക്കേ ഇന്ത്യക്കാര്‍ക്കെതിരെ രൂപം കൊണ്ട ഒരു `കൊടിയ വഞ്ചകസംഘം ശിവ്‌സേന അതിന്‌ കാലാന്തരത്തില്‍ കേരളത്തില്‍ തന്നെ ഒരു ശാഖ ഉണ്ടാവുകയെന്നത്‌ ചരിത്രത്തില്‍ പോലും സമാനതകളില്ലാത്ത ഒരു സംഭവമാണ്‌. മലയാളിക്കെതിരെ ബോംബെ കേന്ദ്രമാക്കി പ്രവര്‍ത്തിക്കുന്ന ഈ സംഘടന ഒന്നുകില്‍ പിരിച്ചുവിടുണം. അല്ലെങ്കില്‍ ബാല്‍താക്കറെയെക്കൊണ്ട്‌ അവര്‍ നമുക്കെതിരെയല്ലെന്ന്‌ പ്രഖ്യാപിക്കണം.
ശിവ്‌സേന ബീഹാറികള്‍ക്ക്‌ എതിരാണ്‌ ഉത്തര്‍പ്രദേശുകാര്‍ക്ക്‌ എതിരാണ്‌, അമിതാഭ്‌ ബച്ചന്‌ എതിരാണ്‌, ഇപ്പോള്‍ ഏറ്റവും ഒടുവില്‍ മഹാനായ സച്ചിന്‍ ടെണ്ടുല്‍ക്കറിനെതിരെയും തിരിഞ്ഞു. മൊത്തം രാഷ്‌ട്രീയ പ്രവര്‍ത്തനത്തിന്റെയും കുത്തക മഹാരാഷ്‌ട്രയില്‍ ബാല്‍താക്കറെയ്‌ക്ക്‌. സച്ചിന്‌ ക്രിക്കറ്റ്‌ മാത്രം മതി. ഹിന്ദിയില്‍ സത്യപ്രതിജ്ഞ ചെയ്‌ത സാമാജികന്‍മാരെ സഭയ്‌ക്കകത്ത്‌ വച്ച്‌ കയ്യേറ്റം നടത്തി രാജ്‌താക്കറെ കൂടുതല്‍ മികവുകാട്ടി - അമ്മാവനെ ലജ്ജിപ്പിച്ചിരിക്കുകയാണ്‌.ബാല്‍താക്കറെ കംസനും, രാജ്‌ താക്കറെ ശ്രീകൃഷ്‌ണനും വേഷം കെട്ടി നമ്മെ രസിപ്പിക്കുന്നത്‌ ശ്രീമാന്‍ ഭുവനചന്ദ്രന്‍ കാണുന്നില്ലേ?
Posted by Anweshanam Anweshan at 11:42 PM No comments:
Newer Posts Older Posts Home
Subscribe to: Posts (Atom)
View my complete profile
Bollywood Actress Kangana's Confession #Anweshana...
mohanla's future plan ##AnweshanamEntertainment
Simple template. Powered by Blogger.